open-index/open-wikipedia-markdown huggingface dataset:
Stuagart

**Stuagart** (amtli: **Stuttgart**) is de Haptstod vo Bodn-Wiattmbeag. Mid 612.441 Eihwohna (2014) is Stuagart aa de gräßte Stod vo Bodn-Wiattmberg, noch Minga de zwoatgräßte Stod vo Siddeitschland und de sechstgräßte Stod vo gonz Deitschland. De Agglomeration vo Stuagart hot umara 2,7 Millionan Eihwohna.

## Geografie

Stuagart liegt am Nesenbach, der im Zentrum untaiadisch und beim Stodoi Bad Cannstatt in an Neggoa einifließt. Stuagart hot vui Greaflechn, im Westn vo da Stod san des Waida, im Ostn Weinbeag und im Sidn Krautfejda. Im Noadn und am Negga is Stuagart fost duachgehnd bebaut. Vom Schlossplatz im Zentrum bis zum Negga geht a riesiga Paak, da *Schlossgarten*. Da diafste Punkt vo Stuagart is bei 207 m ü. NN am Negga und da hexste Punkt bei 549 m ü. NN am Autobohkreiz vo da A 8 und da A 81.

## Gschicht

Stuagart is ungfäa 950 n. Kr. vom schwäbischn Herzog Liutolf g'gründet und 1219 von de bodischn Markgrofn zua Stod erhom woadn. Donoch ham d'württmbergischn Grofn d'Herrschoft übanomman und Stuagart hot sich dann zua Residenz- und Hauptstod vo Württmberg entwicklt. Noch'm Zwoadn Wöitkriag hom si Baden, Württmberg und Hohnzollan 1952 zum Bundesland Bodn-Württmberg zsammgschlossn und Stuagart is d'Hauptstodt gwoadn.

## Sehngsweadigkeitn

Da Middlpunkt vo Stuagart buidt da *Schlossplatz* mit'm *Oidn Schloss* aus da Reneissance und em *Nein Schloss* aus da Borockzeit. Dahinda is d'evangelisch *Stiftskirchn* im gotischn Stil. Üba da Stod thront da Fernsehturm, dea 1954-55 baud woan und da easchte woa, wo aus Bedo gmochd woadn is. iwahaabt is z Stuagart vüi aus Bedo baud woadn. Voa oim hams z Stuagart noch'm Kriag vui oide Haisa obgrissn, aa wenns nua leichde Schädn ghobt hom, und neie Gebaide aus Bedo hibaat. Zum Beispui san vom oidn Rothaas im flämischn Stil no d'Mauan gstondn, ma hots aba obgrissn und a neis aus Bedo higstöit.

Z Stuagart hots au vui Museen. Die bekoanntestn san füa d'Kunst d' *Staatsgalerie* und s *Kunstmuseum*, füa d'Vöigakunde s *Lindenmuseum* und füa d'Noduakunde s *Rosensteinmuseum* und s *Löwentormuseum*.

## Wirtschafd

Stuagart is a wichtiga Industriestandoart. A wichtige Roin spuid de Automobuiindustrie (Mercedes, Porsche) und de Elektroindustrie (Bosch). Außadem san z Stuagart aa no vüi Valog dohoam.

## Vaaunstoitunga

s *Cannstatter Volksfest* im Herbst is des zwoatgräßte Voiksfest noch da Wiesn. Außerdem gibts im Fruajoa nos *Stuttgarter Frühlingsfest*. Oi zwoa wean afm *Cannstatter Wasen* gfeiad.

Da Stuagart *Weihnachtsmarkt* is da gräßte Christkindlmarkt vo da Wöit mit üba 3 Millionan Bsucha, von dena einige ausm nohglengnan Auslond (Frankreich, Schweiz, Östareich, Italien) kimman.

## Verkea

Seit 01.03.2008 hot Stuagart die Stod zua Umwejdzon gmacht. Trotzdem san de Feinstaubweat vo da Stod weidahin vui z hoch, drum dengan de, de wos zum song hom, dass des von de Partiken vom Roaenobrieb kimmt.

## Beleg
Gschwoine

**Gschwoine** san Würscht, de wo ma in Bayern gern isst. Sie is a bissal vawandt mit da Weiswurscht, awa one Haut und a bissal lenga und dinna sans a. Drin is fast blos a Schweinas und a Koibfleisch. A diam oa song a **Woiwürscht** dozua.

Normalaweis brotsdas im Pfanndl außa. Dozua gibts an Erdäpfelsalat oda a Kadoffebirä.
Stoamandl

A **Stoamandl** (englisch *cairn*) nennt ma a Markierung, de wo aufm Berg heift, dass ma an Weg besser findt. Stoamandl hams ibaroi auf der Wöjd g'hobt. Manchmoi hams ebs mit Religion zum doa g'habt. De Markierungen sand aber ebs anders ois de Stoamandl in England, de wo im Englischen a Cairn g'nannt wer'n.
Radla

As Woat **Radla**  ko zwoaraloa bedeitn:

* da Radla is a Radlfoahra. Es gibt Radla ois Vakeasteinehma oda aa ois Spoatla, des is nacha des, wo ma ohne Doping meistns ned vui z'reißt.
* as Radla ois Obkiazung fia Radlamass moant a Hoibe-hoibe-Mischung aus am hejn Bia und am Zitrona-Krachal.
Sunwend

**Sunwend**, aa **Sunnwend**, (lat.: *Solstitium*, griach.: ηλιοστάσιον, *Heliostásion*, hoassd:  „Stuistond vo da Sun“) is da Zeidpunkt, wo de Sun im Laff vo oam Joar an gressdn neadlichn oda sidlichn Obstond van Himmesequator eareichd hod. In dem Aungblick keahd de Sun duach vo da Schiefn vo da Ekliptik bewiakde Deklinazionsbewegung scheinboa um und nähad se wieda om Himmesequator.

De maximoie Deklinazion eareichd de Sun zwoa Moi im Joar: oa Moi neadli und oa Moi sidli van Himmesequator. Dobei redd ma vo Summa- oda Winta**sunwend**. Zu dena Zeidpunkte hod de Sun iahre gressde bzw. gringsde Mittogshäh iwa'n Horizont.

## Datum

Weij's Sunajoar etwa sechs Stundn länga is ois's kalendarische Joar (des ibliche mid 365 Dog), vaschiabd se da Zeidpunkt vo de Sunwendn vo Joar zu Joar uma 6 Stundn; in om Schoitjoar springt's donn wieda um 18 Stundn zruck.

## Im Netz
* Summersunnwend
* Natuafest Sunnwend
* Focus-Artikl iwa de Externsteinfeian: Walpurgisnocht und Summersunnwend
Furth

**Furth** is a Gmoa im niedaboarischn Landkreis Landshuad und hod 3.491 Einwohna (2014).

## Gschicht

D'Gmoa Fuarth hod a vorchristliche Vagangaheid: Bei de Bauarbeitn zum neia Friadhof san 1984 einwandfrei Reste vo oina bandkeramischn Seidlung aus da Zeit 4500 voa Kristus und da Möchshofa Kultua um 3000 voa Kristus festgsteit worn. Sein Nama vadankt da Ord woi oam oidn Straßnzuag, der hia des broade Tal ibaquerd hod und zu dea Zeit oglegt worn sei kennt, ois de Grafn vo Ebersberg zwischan ihre beidn Herrschaftsbereicha Tondorf und Pfeffahausa (hochdeutsch: *Pfeffenhausen*) a Vakeasvabindung schaffa woiltn. Mid "Marktwart de Furte", dea um 1030 de Schenkung vo am Hof on des Klosta Ebersberg bezeigt, is as easchte Moi urkundlich erwähnd worn.

Im Joahr 1972 gliedat sich Gmeinde Schatzhofa (hochdeutsch: *Schatzhofen*) nach Fuarth einee, und seitdem findt si im Gmeindesiegel a des Schwead vom Kirchnpatron St. Michael. Ois oine vo de ältesten Pfarrein vom Landkreis' geht sie zruck bis mindestens ins 8. Joahrhundat.

1978 is im Zug vo da Gebietsrefoarm aa Arth nach Fuarth eigmeindet worn. Da Ort Arth ko aa auf aa lange Gschicht zruckblicka. Schenkungsurkundn aus den Joahrn 814 und 822 weisn auf oine Grundherrschafd in dem Gebiet hie.

## Partnagmoana
* Krupski Młyn, Polen

## Im Netz
*
Diandl

A **Diandl**, aa **Dirndl** oda **Deandl**, ko a Madl oda a jungs Wei sei, de no ned vaheirat is. Heitzdog werd des Wort a imma mehr ois Kurzform fias Diandlgwand heagnumma. S'Wort hod de gleichn Wurzln wia hochdeitsch „Dirne“ und niadadeitsch „Deern“. Friara hods a teiweis de Bedeitung „Magd“ ghabt. Fast iabaroi im deitschn Sprachraum wead ma oane fanga, wenn ma zua am Madl Dirne sogt, wei des heid de Bedeitung vo na Schnoin hod. Nua auf boarisch und a im hohn Nordn is Diandl/Deern weidahin was rechts Griawigs. Aba a do vaschwindts imma mehr aus da Oidags-Sproch, de moastn im boarischn Sprochraum wern eha „Madl“ sogn.

S' gibt mehra Wearta, de gearn mid dem Begriff Diandl kombiniert wern

* A kloans Diandl, is bei de moastn a Madl
* A jungs Diandl, is eha a jungs Wei
* A feschs Diandl, is a Diandl, wo recht fesch is, oda wo se recht rausputzt hod. Da imma mehr Leid mit Diandl des Gwand moana ko aa a scheens Diandlgwand gmoant sei.

Wia genau des mitn Oita gmoant is, hängt vom Oanzln ob, dea wo des sogd. Im Scherz wearn a ejtane Fraun ois Diandl ogred und des ko aa ois Kompliment gmoand sei.

Weidan koo mid Diandl de Staudn und de Kerschn vom gejwn Hartriegl (*Cornus mas*) gmoant sei (hauptsächle in Östareich).
Ver.di

**ver.di** (Owkiazung fia: **Vereinigte Dienstleistungsgewerkschaft**) is a deitsche Gweakschoft mid Sitz in Berlin. Da Voasitzndn is da Werneke Frank. 

De Gweakschoft is 2001 aus Zammaschluss vo 5 andane Gweakschoftn grindt worn. 

## Im Netz

* Website
* ver.di sozialversicherung.watch
* 
* Geschichte der Gewerkschaften
* Website von ver.di Bildung + Beratung (ver.di b+b)
Aumstedn

**Aumstedn** oda **Aumstettn** (amtle: **Amstetten**) is a Stod in Niedaöstareich. Si liegt im Mostviadl.

## Einwohna
Am  hots in da Stodt Aumstedn  Leidln gebn.

## Gschicht
Aumstedn is um 1111 urkundlich erwähnt worn. Sie is seit 1850 Sitz vo da Bezirkshauptmannschaft Aumstedn.

## Bauweak

* Filialkira St. Agatha
* Klostakira vo da Kongregation vo de Schuischwestan vom 3. Orden vom hl. Franziskus
* Pfarrkira Amstetten St. Marien
* Pfarrkira Herz Jesu
* Sanatorium in Mauer (Jugendstil), vom Carlo von Boog
* Schloss Ulmerfeld
* Stadtpfarrkira St. Stephan

## Berihmdheitn

* Fritzl Sepp (Inzest-Kindaschända)

## Im Netz

* AmstettenOnline
* 

## Beleg
Diandlgwand

A **Diandlgwand**, aa **Diandl**, **Dirndl** oda **Deandl**, is a Gwand, wo si vo da Art nach am traditionelln Gwand vo am Diandl richt. Moast bstehts aus ana Diandl-Blusn, am Kloal und ana Schirzn. Wia a originalgetreis Diandlgwand auszschaung hod is natirli a Frog vo da Gegnd. Diandl san oba im Untaschied zua Tracht a Modephänomen und ändan si dahea ständig.

## Diandlgwand ≠ Tracht
Zwischn Diandlgwand und Tracht muass ma gnaugnumma auf jedn Foi untascheidn. De Tracht vo am Diandl ( = ledige Frau) is zwar a a Diandlgwand, aba oans, des recht strenge Regln untaliagt. Bei am oafachn Diandlgwand han de Spuiräum fia Farbn, Stoffe und Formen vui gressa. A wos as Diandl sonst no dazua trogt an Hiad und Schmuck is freia. No weida vo de historischn Wurzln wegga is de Landhausmode.

S Diandl wor urspringle a Deanstbotntracht. Ummara 1870/80 is des Diandl oba boa de städdischn Summafrischla ois Landkloadl populea worn. S Diandl hod an de scheene Zeit am Land eainnat und hod obmdrei a gwisse aufroazende Ausstroiung. Seitdem is as Diandl a Modephänomen worn.

## Wiesn-Diandl
S' Wiesn-Diandl(gwand) is meist recht kurz und hod an tiafn Ausschnitt. S' hod se ois oagna Stui fia d' Wiesn z Minga entwicklt. S' zejt aba scho mehra zua Landhausmode ois zua am normaln Diandlgwand. Hoamatbewusste Diandln trong a auf da Wiesn und ähnlichn Festln eha a Tracht oda a langs Diandlgwand.

## Literatua

* Gexi Tostmann: *Das Dirndl (Alpenländische Tradition und Mode)*. Verlag Christian Brandstätter, Wean 1998
* Heide Hollmer, Kathrin Hollmer: *Dirndl. Trends, Traditionen, Philosophie, Pop, Stil, Styling*. Edition Ebersbach, Berlin 2011, ISBN 978-3-86915-043-7

## Im Netz
Cheamgau

Da **Cheamgau** oda **Chiemgau** is a Landschaft im Freistoot Bayern im Siidostn vo Obabayern.

## Ausdehnung

Zum Chiemgau ghern Gebiete vom Landkroas Traunstoa und vom Landkroas Rousnam. Er dehnt si jeweis in rund 50&nbsp;km in Nord-Sid- und in West-Ost-Richtung um an Cheamsee aus.
* In Richtung Reichahoi / Berchtsgoan schliaßt si da Rupertiwinke o. De Ortschaftn rechts und links vo da Traun bzw. da Alz lieng oisamt im Cheamgau. Inzell guit ois „Tor“ vom Cheamgau zum Berchtsgoana Lond.
* In Richtung Westn gejt as Inndoi ois Grenz zum Boarischn Obaland.
* Im Sidn han de Cheamgaua Oipn de Grenz.
* Im Nordn geht a bis zua Gmoa Schnoatsee.

## Ortschaftn im Cheamgau

De foigenden Orte zejn zum Cheamgau:

* Aschau im Cheamgau und as Preandoi mit Sachrang, Höhenberg, Umrathshausen, Frasdorf, St. Florian, Wildenwart
* Bad Endorf und as Seenland hinterm boarischn Meer mit Thalkirchen (Cheamgau), Hirnsberg, Antwort (Cheamgau), Mauerkirchen (Cheamgau), Hemhof, Hartmannsberg, Eggstätt, Höslwang, Halfing, Söchtenau, Amerang, Schnoatsee, Woidhausn, Kirchstätt, Keaberg, Obing, Rabenden, Pittnhart, Seeon
* Bernau am Cheamsee und as südliche Cheamseeuafa mit Übasee, Fejdwies, Westerbuachberg, Osterbuachberg
* Cheaming und as östliche Chiemseeuafa mit Stöttham, Hart, Gråmstätt, Winkl, Marwang, Sossau, Oberhochstätt
* Des Grassauer Doi mit Grassau, Rottau, Staudach-Egerndach
* Inzell und des Doi vo da Roudn Traun mit Hammer
* Des obare Achntoi mit Schleching, Streichen (Chiemgau), Raiten, Untawössn, Obawössen, Marquartstoa, Niedernfels
* Palling und Freutsmoos wern mitunter aa scho zum Rupertiwinke zejt
* Prean am Cheamsee und as westliche Cheamseeufa mit St. Salvator, Urschalling, Hittenkira, Rimsting und Greimharting
* Reiter Winke mit Seegatterl und Winkemoos
* Seebruck und as nordwestliche Cheamseeuafa mit Breitbrunn, Gstadt, Gollenshausen, Ising
* Simssee und Samerberg mit Stephanskirchen, Riedering, Neukirchen am Simssee, Pietzing, Söllhuben, Höhenmoos, Rohrdorf, Samerberg, Törwang, Grainbach, Stoakira, Roßholzen
* Traunreit und des untare Traundoi mit Pierling, Traunwalcha, Pertnstoa, Sankt Georgen bei Traunreit, Stoa an da Traun
* Traunstoa mit Hochberg, Haslach, Ettendorf, Surberg, Kamma, Nußdorf, Summering, Waging am See, Woikersdorf und Erlstätt
* Troschtberg und des obare Oizdoi mit Ischl a.d.Alz, Poing (Chiemgau), Truchtling, Baumburg, Oidnmarkt, Mögling, Sankt Wolfgang (Altenmarkt), Schedling, Deinting, Heiligkreiz, Tacherting, Peterskira (Tacherting), Feldkira, Engelsberg und Emertsham
* Untam Hoachfelln: Bergn, Bernhaupten, Vachadorf, Einharting, Bad Adelholzen, Maria Eck
* des Weiße-Traun-Doi mit Ruahpading, Siagsdorf, Eisenarzt und Vogling

## Nama und Gschicht

Da Nam Cheamgau und Cheamsee hängan mitm Ortsnam Cheaming zam, der vom Personennama „Chiemo“ (7./8. Jahrhundert) her kimmt. Am End vom 8. Jahrhundert is der Nam „Cheamgau“ a as easchte moi in Urkundn ois „Chimigaoe“ auftaucht und hod domois no a kleanas Gebiet ums Dorf Cheaming ummadum gmoant. Durch de Jahrhunderte hod si as Gebiet vom Cheamgau imma weita ausbroadd.
Beziak Scharing

Da **Beziak Scharing** (amtl.: **Bezirk Schärding**) is im Innviadl in Obaöstareich. Ea grenzd on de Beziak: Riad, Grieskircha, Roiwa, und on an Freistoot Bayern.

## Vawoitung

Da Beziak Scharing hod 30 Gmoana (dovo 9 Moaktgmoana) und oa Stod, Scharing. De Eihwohnazoihn san vom .

*(olle Eihwohnazoihn san vo da Voikszejung vo [[2016]])*

## Im Netz
* Bezirkshauptmaunschaft Scharing

## Beleg
Oliver Kahn

Da **Oliver Rolf Kahn** woa a bodischa Fuaßboitorwart beim FC Bayern Minga, wo er bis zua Saison 2007/2008 Käptn gwen is. Ea hod friaras bei da Nationalmanschaft a gschbuid, hod awa 2006 bei da Wejdmoastaschaft sei ledsds Schbui gmachd (gega Portugal).
Bei da Wejdmoastaschaft 2002 is a zum beschtn Schbüla gwejd woan.
Magdi Rúzsa

**Magdi Rúzsa**, **Magdolna Rúzsa** (* 28. Novemba 1985 in Titov Vrbas, Vojvodina, Jugoslawien) is a ungarischs Deandl, des wo gern singa tuat.

## Lem

D'Rúzsa Magdolna schdaumt aus da ungarischn Mindaheit in Serbien und is in Mali Iđoš aufgwogsn, ana kloan Schdod in da Vojvodina, de af Ungarisch *Kishegyes* hoast. Schbeda iss noch Subotica zogn und hod doat a Ausbüdung ois Kraunkschwesda gmocht. Im Joa 2006 hod si si bai da Castingshow *Megasztár* fum ungarischn Feanseng aungmöt, was so vui is wia in Deitschland Deutschland sucht den Superstar und in Estareich Starmania. Se is zan Foasinga noch Budapest gfoan und glai gnuma woan.

Sie is boid zan Libling fum Feansehpublikum woan und am Schlus fu deara Show zum neichn ungarischn *Megasztár* gwejht wordn. De Liada, de wos bai deara Casting-Show gsunga hod, san im söbn Joa ois CD aussa kema, de in Ungarn 80.000 moi fakaft woan is und draifoch Platin gwunga hod. Bsondas guad gfoin hod de Leit dabai des Liad „*Ederlezi*“, a balkanisches Zigneinaliad, woss hoibads auf Ungarisch und hoibads auf Serbisch gsunga hod. Im Intanet haum si oanahoib Millionen Leit des Liadl aungschaud Auf des hods ia easchts Album mid oagane Liada aussabrocht. Des hoast *Ördögi Angyal* (Daiflischa Öngi) und is genau an iam Gebuatsdog am 28. Nofemba 2006 aussa kema. Am End fu dem Joa hods a noo an Titl kriagt, nämlich ois "Newcomer of the Year".

2007 hods für Ungoarn beim Grand Prix Eurovision de la Chanson in Helsinki gsunga, wos mid iam Liadl *Unsubstantial Blues* (Aprócska blues) an neintn Bloz gwunga hod. Des Liad hods söwa gschrim ghobt und hod baim Songcontest dafia in easchdn Brais kriagt, in *Best Composer Award*. Manchane Leid song, das si ia Stimm anhoacht wia wauns de kloane Schwesta von da Janis Joplin wa.

Im Septemba 2009 hods de ungarische Schdodsbiagaschoft augnuma.

## Beleg
Dihydrogenmonoxid

**Dihydrogenmonoxid** ko ma ois **DHMO** abkiazn. S'nix andas wia **[[Wossa]]** (zwoa Wossastoff => Di Hydrogen, oa Sauastoff-Atom => mono oxid => H2O). Aba da DHMO so schee giftig klingt und koana an Wossa denkt, macha se manche Leid imma wiada den Spaß und warnen davor, dass DHMO a ganz a gfährliche Gschicht is und mas unbedingt abschaffa soid.

Wei DHMO
* fiaht zua na Erstickung, wenn ma zvui davo eiatmt (oiso datrinkt)
* hod ma scho in Krebszelln gfundn (wia in olle andan gsundn Zelln a)
* wead in Kernkraftwerk heagnumma (freile, de brachan a a Kühlwossa)
* am Gas vom DHMO ko ma se vabrenna (klang amoi in an Dampf iaba am Kochtopf, des duad sakrisch weh)
* wem ma zlang as feste DHMO oglangt, werds Gwebe zastört (weis am Eis eigfriad)

Do ko ma se nu vui eifoin lassn.

S' soi a scho Politika gem hom, de auf so Spaßvegl ghead hom und ernsthaft vasucht ham, a Gsetz gega de Vawendung vom DHMO rauszbringa, ohne das gwußt hom, das se ums Wassa handlt.

Sowas nend ma an wissnschaftlichn Witz.

## Schau aa im Netz
* Dihydrogen Monoxid – DHMO Deutschland Homepage
* Telepolis: Die weltweite Dihydrogen-Monoxid-Verschwörung
Scharing

**Scharing** (aumtlich: **Schärding**) is a Stod am Inn im Innviadl in Obaöstareich und aa de Haptstod vom Beziak, der wos aa Scharing hoaßt.

## Eadkunde
Scharing liegt auf 313&nbsp;m Hächn im Innviadl.

Da Inn büdt de Grenz zan Freistoot Bayern. Auf da aundan Seitn vom Inn liegt de Gmoa Neihaus, de wos iwa zwoa Innbruckn mit Scharing vabundn is.

### Gmoagliedarung
* Ollaheilign (870)
* Brunnwies (199)
* Kreizbeag (236)
* Scharing Innare Schtod (567)
* Scharing Vuaschtod (3004)

## Gschicht
Es Gebiet vo Scharing woa scho seit da Jungstoazeit bsiedlt. Spoda san de Köitn kema und ob 15 v. Kr. de Rema, do woa Scharing a Täu vo da Provinz Noricum.

## Literatua
* Johann Ev. Lamprecht: *Beschreibung der k.k. oberösterreichischen Gränzstadt Schärding am Inn und ihrer Umgebungen. Historisch-topographisch und statistisch beleuchtet*. Wels 1860 (Digitalisat)
* Johann Ev. Lamprecht: *Historisch-topographische und statistische Beschreibung der k.k. landesfürstlichen Gränzstadt Schärding am Inn.* Selbstverlag der Stadtgemeinde Schärding, Schärding 1887. Nachdruck 2002.
* Stadtgemeinde Schärding (Hrsg.): *Chronik der Stadt Schärding am Inn. Vom ausgehenden 19.Jahrhundert bis zur Gegenwart*. Schärding 1991
* Franz Engl: *Schärding am Inn. Ein Führer durch Stadt und Geschichte*. Verlag Eduard Wiesner, Wernstein 1991
* Franz Engl: *Das Heimathaus Schärding* (Oö.Heimatblätter; PDF; 1,1&nbsp;MB)
* Franz Engl: *Die Burg zu Schärding: Bollwerk und Steinbruch* Rieder Volkszeitung Jg. 108 (1988) Nr. 43
* Franz Engl: *Der Schärdinger Künstlerkreis* Innviertler Künstlergilde. Jb. 1966/67 (Ried 1966). S. 5-28 Betrifft Alfred Kubin, Max Hirschenauer, Margret Bilger, Ernst Degn, Alois Dorn, Herbert Fladerer, Johanna Dorn-Fladerer, Conrad Dorn, Käthe Herrmann-Bernhofer, Josef Diethör.
* 

## Im Netz

* Hoamseitn
* Netzseitn vo da Laundesausschtölung 2004

## Beleg
Bathory

**Bathory** war aa schwedische Metal-Band, wejche 1983 grindt woan is. Se gejt ois Mitbegrinda vom Black und Viking Metal.

## Bandgschicht
Bathory is 1983 vom domois no 17-jaarigen Thomas „Quorthon“ Forsberg und zwoa Freind vo eam grindt woan. Auf den Nam Bathory is de Band kemma, ois se sie in London im brühmdn Horror-Wachsfiguan-Kabinett London Dungeon warn und dort aa Kammal iwa de ungarische Bluadgräfin Elizabeth Bathory gzeng ham.

De easchtn Studioaufnahma warn dann 1984 fia den Metal-Sampler „Scandinavian Metal Attack“, wo ma zwoa Liada zuasteiert hot (*Sacrifice* und *The Return of the Darkness and Evil*). De Liada warn dann aa a voier Erfoig, wesweng ma an a ganz Album interessiert war. *Return* und *Under the Sign of Black Mark* ham mit eanan Klang und der Stimm vom Quorthon den Black Metal moßgeble beeiflusst. Wohingegen Venom mit eanan Album „Black Metal“ den Nam und den im Album voazufindenen Satanismus an Black Metal as Gsicht gem ham.

Mit *Hammerheart* und *Blood, Fire, Death* hot Bathory dann den Viking Metal erschaffn, wejcha sie duach de vo Wikinger handelnden Texte und langsameran Melodien auszeichnet. Wo *Twilight of the Gods* no sanftere Klänge voibrocht hot, is man dann wiada vo *Jubileum I* bis *Octagon* zu de Wuazln zruckkema und war wiada mehr black-metal-lastiga. *Blood on Ice* war dann wiada dem Viking Metal vaschriem.

Dann is a Zeit lang nix mehr gmocht woan, bedingt duach a Soloprojekt vom Quorthon, wos eam nei inspiriat hot. 2002 und 2003 san dann de *Nordland*-Alben rauskemma, vo denne es eingtli via gem het soin, wos aba duachn Doad vo Quorthon nimma ganga is. Am 7. Juni 2004 hot ma dann Quorthon doad in seina Wohnung aufgfuna. Er is duach a Herzleiden unerwartet vastorm, des is dann am 8. Juni in de Medien bekannt gem woan und hot voa oim seine Fans troffa, wejche an Quorthon ois inteliegenten und freundlichen Mensch, der aa imma, wias ganga is, Fanbost beantwort hot, erlebt ham. 2006 hot sei Vadda dann aa CD-Box mitn Nam „In Memory of Quorthon“ rausbrocht.

## Diskografie
* Bathory (1984)
* The Return (1985)
* Under the Sign of Black Mark (1987)
* Blood, Fire, Death (1988)
* Hammerheart (1990)
* Twilight of the Gods (1991) 
* Jubileum I (1992)
* Jubileum II (1993) 
* Requiem (1994)
* Octagon (1995)
* Blood on Ice (1996)
* Jubileum III (1998)
* Destroyer of World's (2001)
* Nordland I (2002) 
* Nordland II (2003)
* In Memory of Quorthon (2006)

## Im Netz
* Bathory-Biografie
* Nochruaf an Quorthon
* Offiziele Seitn vo Bathory
SMS

**SMS** is de Abkürzung vo "**Short Message Service**" (des is Englisch und hoaßt so vui wia "Dienst fia kuaze Nachrichdn").

A SMS is so a Art E-Mail fürs Handy. Do komma hoid dannad a kurze Nachrichd schreim und an irgndwen schicka, der a a Handy hod. De Nachricht wird dann gans schnei übaliefad und des kost dann normal 19 Cent, oba es gibt a billigane Anbieta oda SMS-Flatrates. Friha woa a SMS auf 160 Zeichn begrenzt, müttlerwei geht mea. SMS schreim is bsondas gfrogt bei Schüla und iwahapts junge Leid. Es gibt a Leid, de kinnan sauschnei schreim.

In a SMS konn ma außadem a Buidl oda Sounds eifügn. (Des san dann MMS...)
Oba de derfan ned so groaß sa, weil des baggds Handy ned.
Keyboard

Des Wort **Keyboard** kummt ausm Englischn stehd fia:

* Keyboard (Instrument), a elektrisches Tasteninstrument
* *keyboard* aa des englische Wort fiad Tastatur, zum Beispui vom Computer. Des Wort *Keyboard* wird do owa aa im deitschn (und boarischn) Sprochraum oft amoi ois Synonym hergnumma
Barock

Das **Barock** is a Zeitepoche von 1600 bis 1720 noch Christi Geburt. Da *Spaatbarock* oda aa Rokoko (uma 1720-1770) werd oft aa ois eigne Zeitepoche oogseng.

In dea Zeit war aa d Dreißigjährige Krieg (1618-1648), dea wo de Menschheit damois sehr prägt hod. Drum werd aa da Begriff "vanitas" (Vagänglichkeit, Eitelkeit) dera Epoche zuagordnet. Wei jeda Reichtum und jede Machd, de ma in dera Zeit ghod hod, vagänglich gwen is, weil ma ja am nächsdn Dog an da Pest oda wegam Kriag hätt sterm kinna. Drum war a andas Motto "memento mori", des hoasd "Gedenke am Doad". Des hod sie in da Literatua und de Kunstwerke vadeitlichd.

Es gibt einige bekannde Vatreta vo der Zeit:
* Malarei: Rembrandt, Caravaggio und Rubens
* Literatua: Andreas Gryphius und Grimmelshausen
* Musik: J.S. Bach und G.F. Händel

Wichtige Zentren in Deitschland warn Dresdn, Minga und no a bo. In dera Zeitepoche hod da Absolutismus gherrscht, dadurch is aa a eigna Kunst- und Baustil entstandn. Es gibt heid imma no vui Kirchan mid diesm Baustil. Kennzeichn vom Absolutismus warn groaße Gebäude mid vui Gold, wia zum Beispui des Schloss Versailles oda des Schloss Nymphenburg in Minga.
Nationalhymne

Jeds Land hod sei eingne **Nationalhymne**. De wird imma gschbuid, wenn zum Beispui a Schboardla vo am Land bei de Olympischn Schbiele oda a so gwinnt. Wenn de dann gschbuid wird, lengn olle d'Händ afs Herz und singan (wenns textsicha san) mid. Da Text vo da deitschn Nationalhymne fongt aso au:

*Einigkeit und Recht und Freiheit,<br />
*für das deutsche Vaterland.
*Danach lasst uns alle streben,<br />
*brüderlich mit Herz und Hand.

Bayern hod natürli a eingne Nationalhymne, de Bayernhymne.

De easchte Strophn vo da östareichischn Bundeshymne gehd a so:

*Land der Berge, Land am Strome,<br />
*Land der Äcker, Land der Dome,
*Land der Hämmer, zukunftsreich,<br />
*Heimat bist du großer Söhne,
*Volk begnadet für das Schöne,<br />
*Viel gerühmtes Österreich,
*Viel gerühmtes Österreich.*
Skandinavien

**Skandinavien** moant im engan geografischn Sinn de skandinavische Hoibinsl im Noadn vo Eiropa, wo de Stootn Norwegn und Schwedn liegen. Moast wean aa no a Denemark und Finnland mit dazua grechnet und monchmoi a Island. Da oide Nama fia Skandinavien is Thule.

## Sprochn

Wenn Skandinavia aus voschiadene Lenda zammakemman undahoiddn sa si undarananda ned oiwej auf Englisch sundan manchmoi a in ana Ord gmoasama Vakeassproch wo s Skandinavsk hoassnd. Es is a Ardd vaoanfachds Dänisch wo awa rechd schriftnah ausgsprocha wead (im Gegnsodz zun heidinga Denisch do wo Schreibung und Aussproch scho recht weid ausandagengan), und do wo speziej landes-
oda dialekttypische norwegische, denische oda schwedische Werdda vomiadn wern.

## Flaggn

De skandinavischn Flaggn san:


Datei:Flag of Denmark.svg|Flaggn vo Denemark
Datei:Flag of Sweden.svg|Flaggn vo Schwedn
Datei:Flag of Norway.svg|Flaggn vo Norwegn
Datei:Flag of Finland.svg|Flaggn vo Finnland


## Im Netz
Mehmet Scholl

Da **Mehmet Scholl** (**Mehmet Tobias Scholl**) (* 16. Oktoba 1970 in Karlsruhe oiss *Mehmet Tobias Yüksel*) is a Middlfejdspuia beim FC Bayern Minga. Er hod ocht Moi de deitsche Moasdaschafd gwuna, wos no koana voa eam gschaffd hod. Er war oana vo de zuaverlässlichstn Fuaßboispuia, aba as Broblem war in seina Karriere ofd as Valedsungsbech, und somit war a ofd nua no Joker in de ledsdn Ior. Ea hod de Saison 2006/2007 no beschdreidn und dann sei Karriere aufghert.
Kirchdorf an da Grems

**Kirchdorf an da Grems** (amtl.: **Kirchdorf an der Krems**] is a Stod im owaöstareichischn Draûvierl und d'Hauptstod vo dem Bezirk und dem Grichtsbeziak, de wos a Kirchdorf an da Grems haßn. Kirchdorf liegt am Fluss Grems im Südn vo Owaöstareich, und es wohnan dortn so 4.327 Leid (2016).

Kirchdorf liegt af 450 Meta üwan Meer drüwa am Nordrond vo de Oipn. S'Gemeindegebied is recht gla, vo Nordn noch Südn iss 2,2 Kilometa long und vo Westn noch Ostn grod amoi 1,9 Kilometa. Insgesomt hod Kirchdorf a Flächn vo 2,78 Quadratkilometa; davo wern 44,8 Prozent fird Londwirtschoft hergnumma.
Musée maritime fluvial et portuaire de Rouen

Des **musée maritime, fluvial et portuaire de Rouen** is a Museum iwa de Gschicht vom Hofn vo Rouen, wo oana vo de gresstn Hofn vo Frankreich is. Es is 1999 eaeffnet worn.

Des Museum is in am ehemolign Hangar vom Hofn untabrocht. Es wor bis in de 70a-Joar ois Logahaus im Betrieb.

## Themen und Exponate

De Hauptthemen san:
* de Gschicht vom Hofn
* de Onlog vom Hofn
* de gresstn Seglschffe vo Rouen
* de Handlsmarine mi Bezug auf Rouen
* de Flussschiffoart
* da Schiffbau
* da Woifang
* de Gschicht vo de U-Boote

## Galerie

Image:Vue générale du musée.JPG|Blick ins Museum
Image:Pompon Rouge 001.JPG|Des Binnenschiff **Pompon Rouge**
Image:Cale pompon 1.jpg|Bilge vo am Binnenschiff
Image:Moteur-Sulzer-6kd31.jpg|Sulzer Motor vo 1937 fia an Fischdampfa
Image:MAQUETTESCHIAF.JPG|Modell vom *Marie-Louise Schiaffino*
Image:Maquette du Petraia.jpg|Modell des **Petraia''s
Image:CLOCHE DE LA RISLE.JPG|Nebeglockn, vo da Mündung vom Risles
Image:Pont Transbordeur maquette.JPG|Modell vo da Schwebefähre vo Rouen
Image:Squelette de baleine.JPG|Skelett vo am Woifisch
Image:Cabine radio.JPG|Nochbuidung vo ana Radiokabine vo am Schiff (60a-Joar)
Image:Maquette du cuirassé Richelieu.JPG|Modell vom Schlochtschiff **Richelieu'''
Image:Scaphandrier musée Rouen.JPG|Tauchaonzug


## Im Netz
*Hoamseitn vom Museum
Boinaraad

**Boinaraad** (amtli: **Pullenreuth**), manche nennas aa **Bulnaraad**, is a Gmoi im Owerbfälza Landkroas Diascharaad und ghaiad zu da VG Neiasuach.

## Ortsdaala

## Geografie

### Geografische Log

Boinaraad liegd am Fous vom Staawold und grenzd diaregd ans Fichdlgebiach.

### Nachbagmoi

Nachbagmoi san im Uhrzeichersinn Walderschuaf, Aanduaf, Kemmat, Kulma und Neiasuach

## Gschichd

As Doaf Boinaraad is as aiaschd Mal 1244 uakundli erwähnd woan, ma gaid owa dafaa
aas, dass d'Oadschafd scha mindasdns seid Amfang vom 11. Joahunad gid. Boinaraad beschdaid eichendle aas die Oadsdaala Boinaraad, Mengasraad (Böllanger) und Dechantsees. Dai drei sann owa im Laff vo da Zeid zu oin zammagwachsn. Nou da Gebiedsrefoam vo 1972 houd si as Gmoigebied erhebli vagraissad, waal Oadsdaala wai Lachau, Dreviersn oda Langadaaln dazoukumma sann, dai wou fraias sälwa a eingschdändicha Gmoi woan.

## Herkumfd vom Oadsnammer

Die Endsülm -raad kummd vo Rodung. Mengasraad kummd vom Adlsgschlechd vo di Mengasreidda (Mengasraad vo Weinbeach in Frankn), dai homm si 1407 an Grund in Riglasraad kaffd und homm doad a Buach bauad.

## Räligion

D'Boinareidda sann zuaran groussn Daal katholisch. Die ejaschd kadolisch' Kiachn is scha im 11. Joahundad gschdandn. 1668 is dann Boinaraad a eingne Pfoarei woan. Die heindiche Kiachn homs dann vo 1749 bis 1751 bauad.

## Bolidig

### Gemeinderad

Ergebnis vo da Gemeinderadswahl 2014:
* CSU 5 Sitz
* SPD 1 Sitz
* FWG 3 Sitz
* UWG 3 Sitz

Da Buachamoisda hoisd Hubert Kraus.

## Wiadschafd und Imfraschdrugdua
Boinaraad woa fraias a Agrargmoi, midlawaaln sann owa nimmer fül Bauan iwri. A Daal
vo die Boinareidda oawad in di Bedriebe, wou in da Gmoi aagsiedld sann, da Grousdaal is owa aaswäads beschäfdichd.

In Boinaraad sälwa gids Medall vaoaweidnde Bedriebe und aa Vadredungen vo Kombressafiamen.

Fia d'Kiner gibds an Kinergoadn, den wous surgoua aasbauad hom und a Kinergrippm eigricht hom. A Grundschöll gidds nimma. Dai houd si aids mid die anern Schölln aas da Vawaldungsgemeinschafd zammagschlossn. Die Kiner foan eitz midn Bus aaf Neiasuach oda Iamad.

Vaeinsmäßich is aa ziemli wos lous im Doaf, fia jedn Gschmooch is wos dabaa. Graissare Vaanschdaldungen fina im Feiawea- oda Schidsnheisl schdadd, im Summer aa am Fesdbloods.

## Im Netz
* www.pullenreuth.de
Deantn

**Deahten am Hóchkinig** (Hóchdeitsch ómtlich: *Dienten am Hochkönig*) is a kloahs Derfi im soizburgerischen Pinzgau mid guade 700 Eihwóner (2020). Da kejtische Nóm fir dén Ort wor "Tuenta", wos asovie wia "a vóh oj Seiten vah Berg umschlóssner Ort" hoasst (*Tu* - *Seite* und *tynen - umschliassen*). Da Deantenabáuch wor frier d' Grénz zwischen Pinzgau und Póngau.

## Geograafie
Deahten liegg im Unterpinzgau und grénzt an an Póngau óhi. Markantester Bunkt a' da Deantner Lóndschoft is da Hóchkinig. Mid seine 2941 is a da heechste Gipfi vóh dia nerdlichen Koikoipm.

In Deahten gibbs drei Katastroigmoanden, und zwor: Deahten (18,49&nbsp;km²), Deahtnbáuch (22,42&nbsp;km²) und Schwoozenbáuch (8,82&nbsp;km²).
Dia Ortstoain sejwer hoassent Berg, Bónaberg, Bründl, Derfi, Dáuchéem, Koppleichen, Lippenónger, Scháuttberg, Sunnberg, Schwoozenbáuch und Weewerfoid.

## Gschicht
Zwischen am 8. und'm 11 Jáuhunderscht is's a dera Géengd za da boarischen Lóndnóm kemma. Da Nóm Deahten werd erschtmois 963 in an Briaf ón an Gráuf vóh Keamgau, oisó ón an Erschzbischóf Friedrich an Erschten, urkundlich dawént. As boarische aussi is iwrigens aa a grósser Toai vam Deahtner Eisen kémma, dés ebberment bekónnt fir seih hóche Giaten gwejn is. Da Eisenbergbau, der wáus an 12. Jorhunderscht óhgfóngg háud, is 1864 endgietig eihgstejt worn.

## Tourismus
Deahten zejd ois óahs va dia Schneesichern Erschter an Pinzgau inner. Mid dia Náuchban Miebáuch und Maria Oim gibbs an Schivabund, sejg *Hóchkinig Winterreich* mid dia seining hunderschtfuchzg Bistenkilómeeter. As Derfi leebb heidzdáug schiager netter mear vam Frémdenvaker.

## Gmoahwáubbm
As Wáubbm is eingtlich dés vah da Gewerkenfamilie Zach und sóid ón an vaschwundanen Bergbau darinnern.

## Brauchtum
Deahten is bekónnt fir seine oiden Breich. Za dia Heechbunkt an Brauchtumsjáu zoin as Ranggin am Hundstoah und dia Deahnter Berchten, dia an Winter a' dia Raunécht unterwegs sand. Aus da Géengd sand a Sáung iawerliaferscht wia dé vah da "Iwergóssanen Oim".

## Im Netz

* Webseiten vóh da Gmoand
Hoiboch

**Hoiboch** (amtli: **Haibach**) is a Gmoa im niedaboarischn Landkroas Straubing-Boong. Eschbanzej ghead a dazua. Hoiboch ligt in da Region Donau-Woid.

Im Summa 2009, genaua vom 05. - 08. Juni, find in Eschbanzej des 80-jaarige Grindungsfest vo da Landjugnd stott. Außadem werd nahad a des neie Feiawehrhaisl vo da FF Eschbanzej eigweiht.
Spanendes Fertigungsvafahrn

S' mog zwar Leid gem, de a **Spanendes Fertigungsvafahrn** recht aufregnd findn, des Wort kimmt aba daher, wei bei dene Vafahrn Späne dastehn. S' gehd drum, de Form vo am Werkstück zum Vaändan. In dem Foi dadurch, daß as Werkstück kloana werd. Spanlose Fertigungsvafahrn warn zum Beispui as Schwoaßn, da werd as Teil gressa, oda as Schmiedn, da bleibts gleich groß, kriagt nua a andane Form.

Bei de spanenden Fertigungsvafahrn dengan de meisnt an Metallbearbeitung. S' werd in da Industrie aba a oft via Kunststoff ogwendt. Und natürli is d' Bearbeitung vo am Hoiz beim Schreina a in de meistn Fäll mit spanende Fertigungsvafahrn vabundn.

De typischn Vafahrn han:
* Bohrn
* Sägn
* Fräsn
* Drahn, beim Hoiz Draxln
* Hobeln, kenna de meistn vom Hoiz, gibts aba a Maschina via Metall, mit dene ma hobelt.
* Schleifn, a wenn de Späne do mehra nach Staub ausschaung

S' entscheidnde bei de spanenden Fertigungsvafahrn han de Schneidn vo de Werkzeig.

## geometrisch bstimmt - geometrisch unbstimmte Schneidn
Bei Fräser, Bohrer usw. han de Schneidn gnau gschliffn, des hoaßt, ihr Form is geometrisch bstimmt. Do hod se wer wos docht, warum de genau de Form hom soin. Beim Schleifn mit Schleifscheibn, Schleifpapier usw. han de Schleifkerndl de Schneidn, und do hod a jeds a andane, a zufällige Form. Des nend ma dann geometrisch unbestimmt.

## Schruppn - Schlichtn
Schruppn sogt ma, wenn so schnej wia möglich vui Material vom Werkstück weg soi. Da nimmt ma stabile Werkzeig mit hohe Vorschüb und hohe Schnitttiefn. Damit s'Werkzeig ned z'hoaß werd, schruppt ma eha mit niedrige Schnittgschwindigkeiten. Beim Schlichtn gehds mehra um a schene Oberflächn. Dazua nimmt ma kloane Vorschubgschwindigkeitn mit gringe Schnitttiefn. Wei'd Belastung vom Werkzeig recht gring is, ko ma dafia hähane Schnittgschwindigkeitn eistelln. In de meistn Fäll werd mit Schruppn de grobe Form heagstellt, und dann wern danach olle wichtign Flächn, bei dene d'Gnauigkeit und a scheene Oberflächn wichtig is gschlicht.

## Schneidstoff
De Grenz via an Einsatz vo am Schneidstoff is sei Härtn, er muaß härta sei ois des Material, des ma bearbeitn mächt. Außadem spuids a Rolln, bei wecha Temperatur der Schneidstoff sei Härtn valiert. Durch Reibung entsteht Wärme beim Zerspana, a Schneidstoff, der wärmebeständiger is, ko mit hähane Schnittgschwindigkeitn eigsetzt werdn.

Es gibt an Haffa Materialien, aus dene a Schneid sei ko:
*Kaltarbeitsstahl, der ko heitzdog nua no fia Handwerkzeig fia woache Sachan gnomma wern, z. B. fia an Hoizhobe.
*Warmarbeitsstahl, der bhoid sei Härtn a bei hähane Temperaturn, desweng kon man a fia Metallbearbeitung bei Handwerkzeig hernemma.
*Schnellarbeitstahl (HS oda HSS gnennt), ko bis zua na Schneidntemperatr vo 600&nbsp;°C eigsetzt wern, entsprechnd häha han de möglichn Schnittgeschwindigkeitn. De Sortn werd a heid no vui via maschinelle Zerspanung vo Metall hergnumma.
*Hartmetall werd pulvermetallurgisch hergstellt, de vaschiednen Sortn han no härter und vor allm wärmebeständiger ois HSS
*Schneidkeramik
*Diamant und Bornitrid
Met

A **Met** is a oikoholisches Drangl, wo aus Heng und Wossa gmocht wead. Oft keman aa no Gwiaz und Fruchtsoft dazua.

Uaschpringle hod ma Met duach Natuagearung (Schpontangearung) gmocht, heit moast wia in Wein mit Geam.

Je nochdem wiavii Heng und Geam ma heanimmt, hod da Met 10 - 20 Vol.-% Oikohoi.

A Met mit Keaschsoft wead Wikingabluad gnennt. A Met mit ana rassn Gwiazmischung is a Drochnbluad.

## Gschicht
Da Met is woarscheinle ejta ois wia da Wein (fia 3500 v.Kr. nochgwiesen). Ma braucht an wassrign Heng nua lang gmua steh loss, nacha vageat aa vo ganz aloa (Schpontangearung). Wei de Menschn friacha Heng zua Konsaviarung vo Lemsmiddl vawendd ham, woa des nua a Frog vo Zeit, wanns en Met entdeckt ghob ham.

Bei de Germanen und Wikinga woa da Met a Geddadrangl.

## Galerie

File:Drinking scene on an image stone.jpg|De Winkinga saufa Met ausn Heandl
File:Honey-Fruit-Mead-Brewing.jpg|Fruchtmet
File:Sima and tippaleipä 2.jpg|Finnischa Met (sima) mid Waffen (tippaleipä).


## Im Netz

* Honigweinkeller
Landkroas Oidäding

**Landkroas Oidäding** (amtli: **Landkreis Altötting**) is a Landkroas im Ostn vom Regiarungsbeziak Obabayern und umgem vo de Landkroas Roddal-Inn im Noadn, Traunstoa im Sidn, Muidoaf im Westn und am esdareichischn Beziak Braunau im Ostn.

## Städt und Gmoana

(Eihwohna om )

## Politik

### Regiarade Landroud

* Erwin Schneider (CSU) (seit 2000)
* Seban Dönhuber (SPD) (1970-2000)
* Johann Schimmelbauer  (Frei ohne Partei) (1964-1969)
* Dr. Sigismund Scheupl (CSU) (1952-1964)
* Karl Lutz (CSU)

Zua Stejvatreda san in da easchtn Sitzung vom Kroasdog am 5. Mai 2008 gwejd worn:

* Stefan Jetz (CSU)
* Horst Krebes (SPD)
* Konrad Heuwieser (Freie Wähler)

### Kroasdog

Woiheagebnis vom Kroasdog 2008:

* CSU 28 Sitz
* SPD 15 Sitz
* Freie Wähler 9 Sitz
* Bündnis 90/De Greanan 4 Sitz
* FDP 2 Sitz
* REP 1 Sitz
* ödp 1 Sitz

Woiheagebnis vom Kroasdog 2002:

* CSU 31 Sitz
* SPD 15 Sitz
* Freie Wähler 9 Sitz
* Bündnis 90/De Greanan 2 Sitz
* FDP 1 Sitz
* REP 1 Sitz
* ödp 1 Sitz

### Mandatsträga aus'm Landkroas Oidäding

* Stephan Mayer (CSU), Midglied vom Deitschn Bundesdog (2002-)
* Ingrid Heckner (CSU), Midglied vom Bayerischen Landdog (2003-)
* Frank Springer (CSU), Midglied vom Beziaksdog vo Obabayern (2003-)

## Beleg
;Beleg


;Im Netz
*
Püls

A **Püls** (standartdeitsch *Pils* oda *Bier nach Pilsner Brauart*, in da Schweiz *Spezialbier*) is a harbs Bia, des wos meahra Hopfm und weniga Staummwiazn wiar a sunstigs Bia hod. Es is noch da behmischn Stod Pülsn (Pilsen, cs: Plzeň) benaunnt, wo s da bayrische Braumasta *Josef Groll* im 1842a Joa easchtmolig braut hod. Es woa domolig is easchte, wiakli hölle oda „blonde“ Bia. Is originäule *Pülsna Urquöö* (Pilsner Urquell)  braut ma imma no duatn. Olladings gibts in aundare Gegandn aa Biare, de wos si "Püls" haaßn, weu de Pülsna Brauarei domolig vagessn hod, doss sa si is Uahewarecht sichan. Anzig is Pülsna Urquöö deaf nua in Tschechien braut wean.

## Im Netz

* Homepage der Brauerei (tschechisch/englisch)
* Homepage des Bieres (deutsch)
* Geschichte und Brauerei im Webauftritt der Stadt (deutsch)
Stommdisch

A **Stommdisch** (dt.: **Stammtisch**) is a Gruppn vo Leit, de se des efftan in na Wiatschoft treffn. Da Disch, an dem de hocka, hoassd natiali aa Stommdisch.

## Traditioneje Stommdisch

In vui Wiatschoftn is da Stommdisch glei zan Dakenna, wei a entsprechnds Tafal drafstähd oda driwahengd. Ob und diam liasd ma do'n Spruch: "Do hogga de, de ollawei do hogga". Da Spruch bschreibd rechd schee de Oat vo da Zuaghearigkeit. A Stommdisch is a vui lockane Gruppn wia z.&nbsp;B. a Vaein. Dementsprechnd kennd ma se aa untaranond, is mim Wiat per du und hod gwisse Freiheitn, de wo a ondara Gost ned hod; z.&nbsp;B. ko se a Stommdischbruada sei Bia oschreim lossn, wei da Wiat woass, doss a oiwei wieda kimmd.

Ban tradizionejn Stommdisch guids ois unhefli, wenn ma se ois Fremda on an laarn gnauso wia za om bsezdn Stommdisch dozua hockd. De Etikette schreibd voa, doss ma se eascht dozuahocka deaf, wonn ma vo om Midglied dozua eihglon woan is.

A bsundane Foam van Stommdisch is da Friahschoppn. Do treffn se d'Leit om Sunnda noch da Kiach zan Weißwuaschtfriahstick.

Ofd wead om Stommdisch Koartn gspuid, meisd Schofkopf oda aa Wattn.

## Ondare Stommdisch

Nem de tradizionejn Stommdisch kimmds a imma meah dozua, doss se fremde Leit mid gmoasome Intaressn treffa. Z.&nbsp;B. gibds in vui Städt an Wikipedia-Stommdisch. In dene Fäj han neie Leit gean gseng.

Aa in ondare Lända gibds Stommdisch oda zmindesd wos vagleichboas. Af de Britischn Insln zan Beispui triffd ma se reglmeßig im Pub. In Spanien und Sidamerika gibds a eingne Oat vo (Kinstla-)Stommdisch, de *Tertulia*. Do treffn se reglmeßig eha kinstlarisch vaologde Leit, dischkrian iwa eingne Weake und tauschn Ideen aus.

## Stommdisch in da Politik

In da Politik hod da Stommdisch a eha negative Bedeitung. So bwegd se zan Beispui a Redna af "Stommdischniveau", wonn a rechd vui populistische Themen afgreifd. Des kimmd van Klischee, doss om Stommdisch oiwei af om recht om niedring Niwoo dischkriad wead, vui (negative) Stereotypn und Klischees iwa ondare present han und fia a Problem ofd Lösunga gfundn wean, de zwoar afn easchtn Blick oafoch ausschaung, afn zwoatn owa unmegli beziahungsweis vui z'radikal han und desweng nua vo Leit favorisiad wean, de entweda z'deppad han oda ned iwa eahnan eingna Tellarond nausschaung kenna.
Staawold

Da **Staawold** is a Middlgebiach in Bayern südesdli vom Fichtlgebiach und gleichzeiddi a 246 Quadratkilomeda groussa Naduaboag, der wou im Joua 1970 grind woan is. Er liegd in da Oberpfalz, südli vo da owerfränkischn Kreisschdood Rawads und nöadli vo Aanduaf im Landkroas Diascharaad.

Da haichsde Bungd im Schdaawold is die 946 m houche Bladdn. Dou druam schdaid da Owerpfalzduam, oda wai da Volksmund sagd, da Bladdnduam. Er is 35 Meda houch und im Joua 2000 aagweihd woan. Da alde Duam asn Joua 1971 is 1998 oobrochn woan, waala zammgfaald woa. Vo dou druam aas houd ma aa wundaboare Aassichd rundummi.

## Geologie
Am heifigstn findma im Staawold an Granit. Der is oft zu grouße Felsfoamadsionen
aafgschuam. A boa vo deane sann oach goud zum Gleddern geeigned, wai zum Beischbl
da Reiwa- oda da Vuaglfälsn. Aafs Kadsadreggl oda am Reisneggafälsn genga aa Drebbm affi und sann aa rechd beliebt vo Wanderer.

Bekannt is da Staawold aa fia sein Wasserreichtum, ma find ganz vül Gwälln.

## Klima
As Klima im Staawold houd Houchgebiagsmeakmale. Aiaschd im Mai isa schnaifrei. Aafaran kuazn Frölling, meisd mid schain Weda, folgd a ofd varengda Summa. Da Heasd wiad dann meisdns wieder schai und müld. Die midlare Dembaradua im Joua liegd vo ungefäa fünf Grad, da midlare Niederschlooch vo ungefäa 15&nbsp;cm.

## Literatua
* Steinwaldia Pullenreuth (Hrsg.): *Wir am Steinwald*, regelmäßig erscheinende Bücherrreihe im Verlag E. Bodner Pressath
* Steinwaldia Pullenreuth (Hrsg.): *Aus dem Sagenschatz des Steinwaldes*, 1978
* Hermann Braun: *Im Banne der Berge - Sagen aus dem Sechsämter-, Stift- und Egerland*, 1978
* Johann Baptist Lehner: *Den Grenzbach entlang. Land und Leute am Steinwald.*, 1926, Reprint 1991, Verlag E. Bodner, Pressath, ISBN 3-926817-13-5
* Anton Schmidt: *Wald- und Forstwirtschaft im Naturpark Steinwald*, 1995 in „Oberpfälzer Heimat 39“
* Erich Schraml: *Die Walpoten im Steinwald?*, 1997 in „Der Siebenstern. Vereinszeitschrift des Fichtelgebirgsvereins 66“
* Harald Stark: *Grenzkonflikte im Steinwald. Kurpfälzische Übergriffe auf die Herrschaft Weißenstein im 15. Jahrhundert*, 1998 in Oberpfälzer Heimat 42
* Dietmar Herrmann: Der Hohe Steinwald im Fichtelgebirge; in: Unser Fichtelgebirge 1/2008, S. 17-32

## Im Netz

* Informationen zum Staawold
* Naturpark Steinwald
Gepatschferner

Dr **Gepatschferner** isch an Gletschr im Tiroler Oberland. Er leit in da Ötztaler Alpa. Er isch dr greascht Gletschr in Österreich nach dr Pasterze. Dr Name kimmt vom romanischa *compaccio* und hoaßt "kargs Fald".

Heint isch d Gletschrzunga no nei Kilometr lang und ebba 250 Metr dick. Alls in allm seis no 18 Quadratkilometr. Wia bald alla Gletschr auf dr Walt geat oh dr Gepatschferner zrugg. D'Erwärmung vo dr Walt lasst s'Eis jeds Jahr im Schnitt 16 Meter schwinda.

Im Nordweschta leit seit übr zwanzg Joar s'Skiegebiet "Kaunertaler Gletscher". Weil det dr Gletschr oh zrugggeat, wella d'Leitr vo da Bohna a Gondl auf'd Weißseaspitz macha. Damit wars Skigebiet am Gepatschferner und s'heachscht in Österreich. Allaweil derf ma dia Bohn abr no it baua, weil s'Land Tirol a Gsetz gegs Erweitrunga vo Skigebiet auf Gletschr hat.

## Beleg
Prutz

**Prutz** isch a Doarf im Bezirk Landeck im Land Tirol.

## Geografie

Prutz leit am Ausgang vom Kaunertal im Obera-Gricht, des isch der oberschte Toal vom Tiroler Inntal. Dr Kera vom Dorf leit am Schwemmkegl vom Faggabach.

## Gschicht

Prutz war in dr Karolingerzeit Raststätta und spatr Poststation. Zum erschta Mal erwähnt isch Prutz 1028. D'Kircha isch a gotische und ma hat sa im 17. Jahrhundert barockisiert. 1903 hat a Fuir an groaßa Toal vom Dorf abrennt. Des Zentrum schaut aber a heit no aus wias' typische Zentrum vom ra Weschtiroler Doarf. Heint (2016) hat s'Dorf 1777 Inwohnr.

## Gschäfft

In Prutz mocht die Tiwag mit am Kraftweark 400 MW Strom. Baut hat ma des Kraftweark 1964. S'Wasser kimmt vom Gepatsch außa durch an 13,2 Kilometr langa Stolla.

## Vereine

D'Schitza, d'Musi, dr Sportverein und dr Theaterverein sei lei a bar vo die ganzen Vereine, dia in Prutz aktiv sei.

## Im Netz

* d'offiziel Website
* d'Website vo dr Prutzr Musi
Radler

**Radler** is de Abküazung vo Radlermass. Bei da Radlermass handlt ses um a Biermischgetränk, des zu da oana Hejftn aus hellm Bier bestäht und zu da andan aus am weißn Kracherl. De Radlermass is a beliebts Sommagetränk, des ma zum Flüssigkeitsausgleich noch na Anstrengung, wia na längan Radltour, guat tringa koo, ohne daß ma an Rausch griagt. Heitzdog gibts a Radler aa ois Hoibe, mia hoassts dann Radlerhoibe. D Englända song 'shandy* dazua.

==Gschichtlichs==
Weitvabreitt is de Gschicht, dass de Radlermass an am schena Samstag anno 1922 in da [[Kugler Alm]] erfundn worn is. Es hoasst, an dem Dog hod da Franz Xaver Kugler in seiner Wirtschaft bei [[Obahaching]]/[[Deisnhofa]] umara 13.000 Radlfahra zum Bewirtn ghabt und eam is langsam as Bier ausganga. Weil da Kugler a gwitzta Mensch war, hoda des restliche Bier mit am Zitronakracherl vadünnt und de Leid vazejht, daßa des Getränk extrig füa d'Radler erfundn hod, daß de ned in Schlangenlinien hoamfahrn miassn. Vo de heitign Wirt vo da Kugler Alm wead am 1. Juli da Geburtsdog vo da Radlermass gfeiert.

Inzwischn geht ma davu aus, dass a Radler scho a paar Joahr friara gemm hod, wei de [[Lena Christ]] 1912 in ihrm Biache *Erinnerungen einer Überflüssigen* scho vo *"Radlermaßen"'' schreibt. De Legende vo da Kugler Alm war oiso oafach a ausgfuxta Vamarktungsschachzug. Wahrscheinle is de Radlermass am Ofang vum 20. Jahrhundat in de damois aktivn Fahrradlclubs aufkemma, laut da Lena hod ses zmindest um 1900 scho gemm.

## Obwandlungan
* Dunkls Radler = Dunkls Bier und Zitronakracherl
* Biko (übawiegnd: Neger, Diesl) = Bier mit Cola
* Alsterwasser = Pils und Zitronakracherl
* Russnmass = Weißbier und Zitronakracherl
* Sauas Radler =  Bier und Wasser
Laterndlmass

A **Laterndlmass** (dt.: **Laternmaß**) is a oikoholisches, weinhoitigs Mischdrangl.

Es setzt se zam aus an hoibadn Lita trockna Weißwein, an hoibadn Lita weißm Kracherl und am Stampal (uma 4 cl) Kirschlikea.

Des Kracherl und da Weißwein wern in am Masskruag zu ana Schorle gmischt und in de Mass wead des Stampal mitm Kirschlikea vorsichtig einegstejt. Weil da Kirschlikia schwaara is wia de Schorle, bleibta im Stampal drin und es laaft oiwei nua a Spur auße, wenn ma ausm Masskruag drinkt.

Wei de roude Farb vo dem Kirschlikea durch des Gejb vo da Schorle so rausleicht ois wia de Keazn in da Latern, hoaßt ma des Drangl Laterndlmass.

## Im Netz

* brauchtumsseiten.de - Laterndlmass